ନୂଆଦିଲ୍ଲୀଃ ଆସନ୍ତାକାଲି ଦେଶବ୍ୟାପି ଚକାଜାମ୍ କରି ଆନ୍ଦୋଳନ କରିବେ ଚାଷୀ। ଦିନ ୧୨ଟାରୁ ଅପରାହ୍ନ ୩ଟା ଯାଏଁ ଶାନ୍ତିପୂର୍ଣ୍ଣ ଆନ୍ଦୋଳନ କରିବାକୁ କୃଷକ ସଂଗଠନଗୁଡ଼ିକ ନିଷ୍ପତ୍ତି ନେଇଛନ୍ତି। କୃଷକଙ୍କ ଚକାଜାମ୍ ଆନ୍ଦୋଳନକୁ ଦୃଷ୍ଟିରେ ଦେଶବ୍ୟାପୀ ସୁରକ୍ଷା ବ୍ୟବସ୍ଥାକୁ କଡ଼ାକଡ଼ି କରାଯାଇଛି। ଦିଲ୍ଲୀର ସିଂଘୁ ସୀମାରେ ଏବେ ବି ଆନ୍ଦୋଳନ ଚଳାଇଥିବା ବେଳେ ଦିଲ୍ଲୀ-ଉତ୍ତର ପ୍ରଦେଶ ସୀମା ଗାଜିପୁରରେ ବି ଏକାଠି ହୋଇଛନ୍ତି ଚାଷୀ। ଆଉ ସେଠି ବି କଡା ପୋଲିସ ପହରା ଲାଗିଛି। ସେପଟେ ଚାଷୀଙ୍କ ଚକାଜାମ୍ ଆନ୍ଦୋଳନ ବେଳେ ଉତ୍ତର ପ୍ରଦେଶ ଓ ଉତ୍ତରାଖଣ୍ଡରେ କିଛି ଗୋଷ୍ଠୀ ବିଶୃଙ୍ଖଳା କରିବା ନେଇ ଆଗୁଆ ସୂଚନା ମିଳିଥିବାରୁ ଏଇ ଦୁଇ ରାଜ୍ୟର ଚାଷୀ ଆନ୍ଦୋଳନ କରିବେ ନାହିଁ ବୋଲି ସୂଚନା ଦେଇଛନ୍ତି ଚାଷୀ ନେତା ରାକେଶ ଟିକାୟତ।
